О Б Щ И Н С К И   С Ъ В Е Т  - П Е Р Н И К

Р Е Ш Е Н И Е  № 241
от 27.08.2020 г.
За прекратяване  на Договор за възлагане на управлението на общинско търговско дружество „Общински гори-Перник” ЕООД  с едноличен собственик на капитала - Община Перник и освобождаване на управителя
На основание чл.21 ал.1 т.9 и ал.2 от ЗМСМА и съгласно чл.147 ал.1, във връзка чл.137 ал.1 т.5 и чл.145 от Търговския закон, чл.11 ал.1 т.5 от Наредбата за реда и условията за упражняване правата на Община Перник върху общинската част от капитала на търговските дружества,  като орган, упражняващ правата на едноличния собственик на капитала в „ОБЩИНСКИ ГОРИ-ПЕРНИК“ ЕООД със седалище в гр. Перник

ОБЩИНСКИ СЪВЕТ РЕШИ:
Допълва свое Решение 225, Протокол №12 от 02.07.2020г. с т.III., както следва:

1. Освобождава Любомир Минев от гр. Перник от длъжността Управител на „ОБЩИНСКИ ГОРИ-ПЕРНИК“ ЕООД, с едноличен собственик на капитала - Община Перник, без да го освобождава от отговорност за дейността му за периода на управлението.

2. Задължава Кмета на Община Перник да прекрати с досегашния Управител на дружеството, Договор № 009 от 01.02.2013г. за възлагане на управлението на „ОБЩИНСКИ ГОРИ-ПЕРНИК“ ЕООД,  считано от вписването на освобождаването му в търговския регистър при Агенцията по вписванията, ведно с произтичащите от това последици.

3. Задължава новоизбрания Управител на „ОБЩИНСКИ ГОРИ-ПЕРНИК” ЕООД, гр. Перник да впише промените в статута на дружеството в търговския регистър при Агенцията по вписванията, като за целта подаде заявление, ведно с приложенията към същото. 

Решението е прието на заседание на Общинския съвет, проведено на 27.08.2020г., Протокол № 14 т.3 от дневния ред и е подпечатано с официалния печат на Общинския съвет.
ПРЕДСЕДАТЕЛ:
 /Д. КОЛЕВ/

